Държавен вестник, бр. 67, 2024 г., стр. 185

БРОЙ  67	
Д Ъ Р Ж А В Е Н  В Е С Т Н И К 	
СТР.  185  
(аа) задължението на водача да „осигури 
предимство“ на други пътни превозни средства 
означава, че този водач не трябва да продължи 
или възобнови движението или маневрата си, 
ако с тези действия може да принуди водачите 
на други пътни превозни средства да изменят 
внезапно посоката или скоростта на техните 
пътни превозни средства.
Член 2
Приложения към Конвенцията
Приложенията към тази Конвенция, именно:
Приложение 1: „Изключения от задълже­
нието за допускане на автомобилите и ремар­
кетата в международно движение“;
Приложение 2: „Регистрационен номер на 
автомобилите и ремаркетата в международно 
движение“;
Приложение 3: „Отличителен знак на ав­
томобилите и ремаркетата в международно 
движение“;
Приложение 4: „Идентификационни знаци 
на автомобилите и ремаркетата в междуна­
родно движение“;
Приложение 5: „Технически изисквания 
относно автомобилите и ремаркетата“;
Приложение 6: „Национално свидетелство 
за управление“; и
Приложение 7: „Международно свидетел­
ство за управление“
са неразделна част от нея.
Член 3
Задължения на договарящите страни
1. (а) Договарящите страни предприемат 
съответни мерки, за да гарантират, че дейст­
ващите на тяхната територия правила за 
движението по пътищата са съобразени по 
същество с разпоредбите на глава II от тази 
Конвенция. При условие че не противоречат 
по никакъв начин на споменатите разпоредби, 
тези правила:
(i)  не е необходимо да въвеждат онези 
от споменатите разпоредби, които са 
приложими за ситуации, невъзник­
ващи на териториите на въпросните 
договарящи страни;
(ii) могат да съдържат разпоредби, не­
предвидени в глава II. 
(b) Разпоредбите на този параграф не за­
дължават договарящите страни да предвидят 
санкции за всяко нарушение на разпоредбите 
на глава II, които са включени в техните 
правила за движението по пътищата.
2. (а) Договарящите страни вземат съответ­
ни мерки, за да гарантират, че действащите на 
тяхната територия правила относно техничес­
ките изисквания, на които трябва да отговарят 
автомобилите и ремаркетата, съответстват 
на разпоредбите на Приложение 5 към тази 
Конвенция. При условие че не противоречат 
на принципите за безопасност, на които се 
основават разпоредбите на Приложение 5, 
споменатите правила могат да съдържат раз­
поредби, които не са предвидени в Приложе­
ние 5. Договарящите страни вземат подходящи 
мерки, за да гарантират, че регистрираните 
на тяхна територия автомобили и ремаркета, 
когато са в международно движение, отговарят 
на разпоредбите на Приложение 5 към тази 
Конвенция. 
(b) Разпоредбите на този параграф не на­
лагат задължения на договарящите страни 
по отношение на действащите на тяхната 
територия правила за техническите изисква­
ния, на които трябва да отговарят моторните 
превозни средства, които не са автомобили 
по смисъла на тази Конвенция.
3. При отчитане на изключенията, пред­
видени в Приложение 1 към тази Конвен­
ция, договарящите страни са задължени да 
допускат за международно движение на своя 
територия автомобили и ремаркета, които 
отговарят на условията, определени в глава III 
от тази Конвенция, и чиито водачи отговарят 
на условията, определени в глава IV. Дого­
варящите страни са задължени също така 
да признават свидетелствата за регистрация, 
издадени в съответствие с разпоредбите на 
глава III, като удостоверяващи, до доказване 
на противното, че пътните превозни средства, 
за които са издадени, отговарят на условията, 
определени в глава III.
4. Мерките, които договарящите страни са 
предприели или могат да предприемат или 
едностранно, или съгласно двустранни или 
многостранни споразумения, за да допускат 
на своя територия в международно движение 
автомобили и ремаркета, които не отговарят 
на всички условия, определени в глава III от 
тази Конвенция, и за да признават на своя 
територия, освен в предвидените в глава IV 
случаи, валидността на свидетелствата за 
управление, издадени от друга договаряща 
страна, се считат за съответстващи на целите 
на тази Конвенция.
5. Договарящите страни се задължават да 
допускат на своя територия за международно 
движение велосипедите и мотопедите, кои­
то отговарят на техническите изисквания, 
определени в глава V от тази Конвенция, и 
чиито водачи имат обичайно пребиваване 
на територията на друга договаряща страна. 
Никоя договаряща страна не може да изисква 
от водачите на велосипеди или мотопеди в 
международно движение да притежават свиде­
телство за управление. Договарящите страни, 
които съгласно член 54, параграф 2 от тази 
Конвенция са направили декларация за при­
равняване на мотопедите към мотоциклетите, 
могат да изискват от водачите на мотопеди 
в международно движение да притежават 
свидетелство за управление.